"ተቓዋሚ ምዃን ንህዝቢ ትግራይ ምኽሓድ ማለት ከምዘይኮነ ካብቶም መድረኻት ክትዕ ርኢና" ብመንጽር ታሪኽ ህዝቢ ትግራይ ክንርእዮ እንከለና ናይ ትግራይ ምርጫ ቅኑዕ ምርጫ ምክያድ እምበር ብናይ ሓሶት መረጻ መንግስቲ ክስይም ኣይደልን እዩ። ስለዚ ናይ ምንጻል ስምዒት ኣይስመዓናን እዩ። ድሌት ህዝብና ኣይኮነን ዝብል ነገር ኣልዒልካ ኣለኻ። ከምዚ እንርእዮ ዘሎና ከኣ ህዝቢ ብንቕሓት ይዋሳእ ኣሎ። ዘተን ክትዕን እውን ይካየድ ኣሎ። ቅድሚ ሕጂ ተራእዩ ብዘይፈልጥ ኣገባብ ምንቕቓሕ ኣሎ። ንስኻ ከኣ ናይ ህዝብና ድሌት ኣይኮነን ትብል ኣለኻ። መቼስ ክልተ ህዝቢ ትግራይ የለን። ናይ ህዝብና ድሌት ኣይኮነን ክትብል እንከለኻ እንታይ ማለትካ እዩ። እቲ መለኪዒታትኩም እንታይ እዩ። እቲ ህዝቢ ተገዲድና ኢና ንመርጽ ዘሎና ክብል ኣይሰማዕናዮን'ኮ?
